Document ID: /roh_data/filtered/fineweb-2-filterrobots_roh.jsonl.gz/16302

«L'Associaziun da las Vischnancas Svizras rinforza cun ses engaschament politic l'instituziun vischnanca sco basa dal sistem federativ.»
Hannes Germann, cusseglier dals chantuns e president da l'Associaziun da las Vischnancas Svizras
Vischnancas efficazias garanteschan in'auta qualitad da viver
- L'Associaziun da las Vischnancas Svizras represchenta ils differents giavischs da las vischnancas. La varietad da las vischnancas è ina da las grondas fermezzas da la Svizra.
- Las vischnancas èn manaivlas als burgais. Uschia sa sentan las abitantas ed ils abitants prendids serius, els s'identifitgeschan cun la vischnanca e s'engaschan per il bainstar general.
- En il center stat l'effizienza da las vischnancas. Sulettamain vischnancas effizientas pon sa far valair e garantir l'auta qualitad da viver en Svizra.
Ina ferma partenaria sin plaun federal
- L'Associaziun da las Vischnancas Svizras represchenta las posiziuns cuminaivlas da las vischnancas vers las autoritads federalas. Ella è lur partenaria fidada e renconuschida.
- L'Associaziun da las Vischnancas Svizras è la partenaria da patrunadi da Suisse Public, l'exposiziun spezialisada communala che ha lieu mintga dus onns.
- Tegnend en egl la pratica infurmescha ella en la gasetta «Schweizer Gemeinde», en l'internet e durant dietas d'experts davart soluziuns exemplaricas, per che vischnancas profiteschian vicendaivlamain d'enconuschientschas dal rom existentas e d'experientschas cumprovadas.
- Ella s'engascha per in bun service public che cuvra l'entir territori, perquai che tut las vischnancas han il dretg constituziunal d'in tal.
Ina ferma associaziun cun ina vasta basa
- L'Associaziun da las Vischnancas Svizras represchenta politicamain dapi 60 onns las vischnancas sin plaun federal.
- 72% da tut las vischnancas èn commembras da l'Associaziun da las Vischnancas Svizras. Mintga nova commembra augmenta sia forza da persvader.
- L'Associaziun da las Vischnancas Svizras vegn manada d'ina suprastanza che dumbra 15 persunas e che sa cumpona da commembers d'executivas communalas e da las Chombras federalas.
- L'Associaziun da las Vischnancas Svizras lavura stretgamain cun las organisaziuns communalas dals chantuns. Ella è la partenaria da l'organisaziun spezialisada Infrastructura communala e da la Conferenza svizra dals chanzlists communals.
- Ensemen cun Previs e la Visana business porscha l'Associaziun da las Vischnancas Svizras prestaziuns attractivas per las vischnancas.